ཆོས་དར་གྱི་ཁྱིམ་གྱི་ཉེ་འདབས་སུ་ལྡུམ་ར་ཆེན་པོ་ཞིག་ཡོད་པ་དེའི་ནང་ཤིང་འབྲས་སྡོང་པོ་མང་པོ་ཡོད།ཉིན་ཞིག་ཆོས་དར་གྱིས་ཤིང་འབྲས་སྡོང་པོ་ཞིག་གི་སྟེང་ཀུ་ཤུ་ཡག་པོ་འགའ་ཞིག་ཡོད་པ་མཐོང་རྗེས།ནང་ནས་སྐས་འཛེག་ཅིག་འཁྱེར་འོང་ནས་ལྡུམ་རའི་གྱང་མཐོན་པོ་དེའི་འདབས་སུ་བཙུགས་ནས་ཡར་འཛེགས་རྗེས་སྐས་འཛེག་ཀྱང་ཡར་འཐེན།དེ་ནས་སྐས་འཛེག་གྱང་གི་ནང་ལོགས་སུ་བཙུགས་ཏེ་ལྡུམ་རའི་ནང་མར་བབས།དེ་དུས་ལྡུམ་ར་བ་ཟུར་གདོང་དེ་ནས་ཚུར་ཡོང་བ་དང་སྐབས་ཁེལ་ཏེ།ཆོས་དར་མཐོང་བས་ལྡུམ་ར་བས་ཁྱེད་རང་ག་རེ་བྱེད་ཀྱི་ཡོད་དམ་ཞེས་དྲིས།ཆོས་དར་གྱིས་མགྱོགས་མྱུར་ངང་བསམ་བློ་བཏང་རྗེས་ངས་ང་རང་གི་སྐས་འཛེགས་འཚོང་གི་ཡོད་ཟེར།